b"\n_START_ARTICLE_\nHospital de Santa Maria Nuova\n_START_SECTION_\nHist\xc3\xb2ria\n_START_PARAGRAPH_\nL'hospital va ser fundat entre 1285 i 1288 per Folco Portinari, el pare de Beatrice Portinari, dama florentina idealitzada per Dante Alighieri a les seves obres liter\xc3\xa0ries. Portinari va ser conven\xc3\xa7ut de construir l'hospital per Monna Tessa, serventa de la fam\xc3\xadlia, les restes de la qual estan enterrades al Claustre dels Ossos del centre hospitalari. Segons documents de l'\xc3\xa8poca, Portinari va adquirir el 1285 la parcel\xc2\xb7la de terreny on es trobava la parr\xc3\xb2quia de San Michele dei Visdomini, lloc on es portaria a terme la construcci\xc3\xb3 de l'hospital._NEWLINE_\xc3\x89s una de les m\xc3\xa9s antigues i importants institucions florentines d'assist\xc3\xa8ncia social, que va adquirir riquesa i poder a trav\xc3\xa9s dels segles gr\xc3\xa0cies a les donacions dels ciutadans, especialment durant la pesta de 1348. Es pot destacar, que l'hospital t\xc3\xa9 un ampli llegat art\xc3\xadstic, en estar decorat profusament per alguns dels grans artistes florentins. Algunes de les seves obres mestres s'exhibeixen als museus propers com el Spedale degli Innocenti i el Museu Nacional de San Marco. L'any 1300, el Monestir de San't Egidio, que hi era ve\xc3\xad a l'hospital va ser incorporat al projecte hospitalari. Amb la nova addici\xc3\xb3, es va decidir dividir l'hospital en dues \xc3\xa0rees, la secci\xc3\xb3 femenina (situada a l'antic hospital) i la secci\xc3\xb3 masculina (situada al monestir)\n_START_SECTION_\nEl Quattrocento\n_START_PARAGRAPH_\nAl segle XV, l'hospital va gaudir d'una important prosperitat econ\xc3\xb2mica i el 1419 va rebre la visita del papa Mart\xc3\xad V, qui va consagrar l'esgl\xc3\xa9sia del centre m\xc3\xa8dic el 1458. A l'any seg\xc3\xbcent es va addicionar a l'edifici original un claustre, obra que va ser a c\xc3\xa0rrec de Bicci di Lorenzo, i la qual va marcar una important transformaci\xc3\xb3 i expansi\xc3\xb3 al pla inicial. El claustre encara conserva una lluneta on est\xc3\xa0 representada una Piet\xc3\xa0 de l'artista Giovanni della Robbia i una escultura de la Mare de D\xc3\xa9u amb l'Infant i dos \xc3\xa0ngels atribu\xc3\xafda a Michelozzo. A les primeres d\xc3\xa8cades del segle XV, els passadissos van ser decorats amb frescs de Niccol\xc3\xb2 di Pietro Gerini, alguns dels quals encara es preserven en la seva ubicaci\xc3\xb3 original i d'altres van ser remoguts i col\xc2\xb7locats a la sala del papa Mart\xc3\xad V, on actualment est\xc3\xa0 situada l'oficina del president de l'hospital. Al claustre dels Ossos es trobava el fresc del Judici Universal, obra encarregada per Gerozzo Dini el 1499 a Fra Bartolomeo i Mariotto Albertinelli, per decorar la capella f\xc3\xbanebre de la seva mare. A causa del seu estat de degradaci\xc3\xb3, el 1871 la pel\xc2\xb7l\xc3\xadcula pict\xc3\xb2rica va ser separada de la paret i traslladada al Museu Nacional de San Marco.\n_START_SECTION_\nEl Cinquecento\n_START_PARAGRAPH_\nAl segle XVI importants artistes van intervenir en la decoraci\xc3\xb3 de l'hospital com: Giambologna, que va realitzar estucs en la secci\xc3\xb3 masculina de l'hospital. Alessandro Allori, que va rebre l'enc\xc3\xa0rrec de pintar frescs a la capella a l'\xc3\xa0rea destinada als homes. Bernardo Buontalenti, que va pintar frescs a les parets i sostres de la secci\xc3\xb3 destinada a les dones. Tamb\xc3\xa9, es va encarregar a aquest \xc3\xbaltim artista dissenyar de l'entrada principal a l'establiment, tanmateix, Bountalenti mai no va arribar a veure la implementaci\xc3\xb3 del seu projecte. L'any 1611 es va iniciar la construcci\xc3\xb3 de l'ingr\xc3\xa9s a l'hospital a c\xc3\xa0rrec de l'arquitecte Giulio Parigi, i es va completar definitivament el 1960. Alguns frescs que van decorar l'hospital van ser traslladats posteriorment a la Pinacoteca del museu Spedale degli Innocenti."